Δήμος Ευρωπού

Ο δήμος Ευρωπού ήταν δήμος του νομού Κιλκίς που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Παιονίας. Βρισκόταν στα νότια του νομού, στα σύνορα με τον νομό Πέλλας. Ο δήμος αποτελούνατν από πέντε δημοτικά διαμερίσματα και είχε συνολικό πληθυσμό 5.971 μόνιμους κατοίκους. Έδρα του δήμου ήταν η Ευρωπός.

Ο δήμος περιλάμβανε τα παρακάτω δημοτικά διαμερίσματα και οικισμούς.
  Δ.δ. Ευρωπού  -- η Ευρωπός [ 2.398 κ. ]
  Δ.δ. Αγίου Πέτρου  -- ο Άγιος Πέτρος [ 1.768 κ. ]
  Δ.δ. Μεσιάς  -- η Μεσιά [ 318 κ. ]
  Δ.δ. Πολύπετρου  -- το Πολύπετρο [ 557 κ. ]
  Δ.δ. Τούμπας  -- η Τούμπα [ 930 κ. ]
Οι πληθυσμοί αναφέρονται στην απογραφή των μόνιμων κατοίκων του 2001.

Παραπομπές

Εξωτερικοί Σύνδεσμοι
Δήμος Ευρωπού